**DECIZIA ETAPEI DE ÎNCADRARE**

**draft**

**Nr. XX din xx.03.2024**

Ca urmare a solicitării de emitere a acordului de mediu adresate **Comuna Mihai Viteazu reprezentată prin Dl. Zeng Ioan - primar**, cu sediul în comuna Mihai Viteazu, sat Mihai Viteazu, str. Transilvaniei, nr. 147, jud. Cluj, înregistrată la APM Cluj cu nr. 15891/12.07.2023, în baza:

* **Legii nr. 292/2008** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată prin **Legea nr. 49/2011**, cu modificările și completările ulterioare,
* **Prevederilor art. 48 din Legea apelor nr. 107/1996**, cu modificarile si completarile ulterioare;

**Agentia Pentru Protectia Mediului Cluj decide**, ca urmare a completărilor depuse cu nr. 16520/21.07.2023, 17836/10.08.2023, 18516/24.08.2023, 18428/23.08.2023 și nr. 5802/11.03.2024 și a consultărilor desfăşurate în cadrul şedinţei Comisiei de Analiză Tehnică din data de 19.09.2023, că proiectul ***,,* Actualizare studiu de fezabilitate și elaborare D.T.A.C. pentru: Asfaltare strazi în satele Cornești și Cheia, Com. Mihai Viteazu, jud Cluj*”***  **comuna Mihai Viteazu, satul Cornești și Cheia, judeţul Cluj*,*** **nu se supune evaluării impactului asupra mediului și nu se supune evaluării SEICA**.

**Justificarea prezentei decizii**:

**I. Motivele pe baza carora s-a stabilit neefectuarea evaluarii impactului asupra mediului:**

a) proiectul **se incadreaza in prevederile Legii nr. 292/2018** privind evaluarea impactului anumitor proiecte publice şi private asupra mediului, fiind încadrat în anexa nr. 2, la punctul  **13 a) - „Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”*,*** în categoria proiectelor cu potenţial impact asupra mediului, pentru care trebuie stabilită necesitatea efectuării impactului asupra mediului.

b) Proiectul se încadrează în reglementările documentației de urbanism nr. 6778/2012, faza PUG, aprobată prin HCL Mihai Viteazu nr. 60/2012.

* Conform Certificatului de Urbanism nr. 55/12.06.2023, emis de Primăria Municipiului Cluj-Napoca:
* Imobilul este situat în intravilanul comunei Mihai Viteazu, sate Cornești și Cheia și sunt propprietatea Comunei Mihai Viteazu – Domeniul Public
* Conform PUG, amplasamentul lucrării aparține UTR CC1 – Zona căilor de comunicații, subzona căilor de comunicație rutieră și a construcțiilor și amenajărilor aferente.
* categoria de folosință: căi de comunicație rutieră - drum;

c) la evaluarea proiectului au fost luate în considerare criteriile prevăzute în Anexa nr. .3 din Legea nr. 292/2018 privind evaluarea impactului anumitor proiecte publice şi private asupra mediului;

d) realizarea şi utilizarea investiţiei propuse nu prevede utilizarea de substanţe toxice sau periculoase şi nu implică generarea de emisii semnificative în mediu;

e) prin soluţiile constructive adoptate şi prin modul de operare se propun măsuri pentru protecţia factorilor de mediu;

f) sunt prevăzute măsuri pentru gestionarea corespunzătoare a deşeurilor generate în perioada de realizare/funcţionare; deşeurile generate atât în faza de execuţie cât şi în perioada de funcţionare a proiectului vor fi în cantităţi reduse si se vor elimina cu firma autorizata;

g) investiţia propusă nu se cumulează cu alte proiecte existente sau aprobate;

h) proiectul este de amploare redusă;

i) nu sunt afectate zone de pădure sau cu folosință specială (spațiu verde);

j) amplasamentul nu este situat în interiorul sau vecinătatea niciunei arii naturale protejate;

k) pe parcursul derulării procedurii nu au fost formulate observații din partea publicului referitoare la realizarea protectului.

**II. Motivele pe baza cărora s-a stabilit neefectuarea evaluării adecvate**:

a) amplasamentul **nu intră** **sub incidenţa art. 28 din Ordonanţa de urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

**III. Motivele pe baza cărora s-a stabilit neefectuarea evaluării impactului asupra corpurilor de apă:**

a) proiectul propus **intră sub incidenta prevederilor art.48 si 54 din Legea apelor nr. 107/1996**, cu modificarile si completarile ulterioare;

Conform avizului de Gospodărire a Apei nr. 11/26.02.2024, emisă de AN Apele Române, ABA Mureș, SGA Alba, lucrările prevăzute nu au impact asupra corpului de apă, pe perioada desfășurării lucrărilor,

**IV.** **Caracteristicile proiectului**

Strazile care fac obiectul prezentei documentatii se regasesc in intravilanul comunei Mihai

Viteazu, sat Cornesti si sat Cheia, jud. Cluj.

Acestea au o lungime totala de 5665 m, si sunt urmatoarele:

**In satul Cornești: lungimea totală – 2190 m**

1. strada Cimitirului cu o lungime de 280 m; aceasta stradă se ramifică din strada Priăaverii și continuă spre est;
2. strada Primaverii cu o lungime de 222 m; aceasta stradă începe din drumul național DN75 la km 153+550, pe partea dreaptă, și continuă până în str. Câmpului;
3. strada Lungă cu o lungime de 491 m; această stradă începe din drumul național DN75 la km

152+845, pe partea stângă;

1. strada Stadionului cu o lungime de 440 m; această stradă începe din Str.Lungă la km si continua spre nord;
2. strada Ariseului cu o lungime de 343 m; această stradă începe din drumul național DN75 la km 153+293, pe partea stângă;
3. strada Câmpului cu o lungime de 414 m; această stradă începe din drumul național DN75 la km 153+366, pe partea dreaptă și continuă pe lungimea de 438 m spre sud-est;

**ln satul Cheia: Lungime totala — 3475 m**

1. strada Principală cu o lungime de 1 125 m; această stradă începe din drumul judetean DJ103G și continua spre pensiunea Vila Cheia;
2. strada Scolii cu o lungime de 419 m; această stradă se ramifică din Str.Principală și continuă spre Str.Ariesului;
3. strada Ortodoxă cu o lungime de 337m; această stradă începe din Str.Principala și continuă spre Str.Carierei;
4. strada Unitariană cu o lungime de 292 m; această stradă începe din Str.Principala și continuă spre Str.Prunilor;
5. strada Caisului cu o lungime de 365 m; această stradă începe din drumul județean DJ103G și continuă spre Str.Morii;
6. strada Ariesului cu o lungime de 958 m; această stradă începe din drumul județean DJ103G și continua spre vest.

Necesitatea lucrărilor propuse în prezentul studiu este în primul rând argumentată de accesul dificil al pietonilor și vehiculelor în zona studiată. Amenajarea acestor străzi va determina:

* facilitarea accesului localnicilor, al autovehiculelor si al utilajelor agricole în interiorul satelor Cornești și Cheia și spre zonele agricole adiacente;
* ridicarea potentialului economic al comunei Mihai Viteazu din al carui UAT fac parte cele doua sate;
* ameliorarea calitatii mediului și diminuarea surselor de poluare;
* dezvoltarea turismului si agroturismului;
* circulatia vehiculelor in siguranta si maxim confort;

Aceste strazi asigură accesul riveranilor spre drumul național DN75 și DJ103G. Se vor respecta traseele actuale, fără a fi nevoie de exproprieri sau modificări substanțiale ale traseelor existente. Străzile au lățimi variate, cuprinse între 3,50 și 6,00 m.

Din punct de vedere al sistemului rutier, străzile incluse în studiu sunt alcătuite din umpluturi de nisip cu pietriș și elemente de bolovaniș, dar și din umpluturi diverse (pamant caramida, etc). Nu exista semnalizare sau marcaje.

Strazile se doresc a fi modernizate prin asfaltare.

Ampriza strazilor ramane nemodificata atata pe durata executiei cat si dupa finalizarea executiei, nu sunt necesare exproprieri.

**V.** **Măsurile și condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

a) în cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

b) se vor utiliza exclusiv terenurile stabilite prin proiect pentru amplasarea organizărilor de şantier şi depozitarea materialelor de construcţie şi a deşeurilor rezultate din activităţile de construire în limita terenului deţinut de titular; lucrările de organizare de şantier şi de execuţie nu trebuie să afecteze terenurile adiacente; toate amenajările propuse se vor realiza fără afectarea proprietăţilor private; se vor delimita zonele de lucru astfel încât să se prevină/mimizeze distrugerea suprafeţelor vegetale din vecinătatea obiectivului; se interzice tăierea de arbori de pe amplasament sau din apropierea lui; se vor marca corespunzător, cu panouri de protecţie, terenurile ocupate temporar de organizarea de şantier sau afectate de lucrări temporare (excavări, săpături de şanţ, etc.); se vor lua toate măsurile pentru asigurarea acceselor auto şi pietonale pentru locuitorii din zonă; în timpul lucrărilor se va asigura circulaţia nestănjenită pe drumurile publice;

c) materialele de construcții vor fi aduse progresiv pe măsură ce lucrările avansează și în funcție de solicitări; depozitarea materialelor/utilajelor se va face numai în locuri special amenajate (suprafeţe izolate/impermeabilizate corespunzător) cu luarea tuturor măsurilor pentru asigurarea protecţiei factorilor de mediu; se vor amenaja spaţii pentru stocarea temporară a deşeurilor rezultate din lucrările de construcţie;

d) se va asigura colectarea selectivă şi controlată a deşeurilor rezultate şi eliminarea/ valorificarea lor prin firme autorizate şi specializate, pe bază de contracte ferme încheiate cu acestea fiind intezisă depozitarea lor în mod neorganizat pe sol; se va asigura transportul şi manipularea materialelor de construcţie pentru evitarea pierderilor din utilajele de transport;

e) se vor folosi mijloace de transport şi utilaje performante care nu produc pierderi accidentale de substanţe poluante care pot afecta direct sau indirect calitatea solului şi a apelor subterane în timpul funcţionării şi care nu generează zgomot peste limitele admise; se vor opri motoarele, utilajele pe durata pauzelor pentru diminuarea poluării aerului şi fonice; efectuarea operaţiilor de întreţinere a utilajelor se va executa doar în spaţii special amenajate;

f) executantul lucrărilor are obligaţia să aibă în dotare atât materiale absorbante şi substanţe neutralizatoare, cât şi recipienţi adecvaţi pentru depozitarea temporară a deşeurilor rezultate, pentru a putea asigura o intervenţie rapidă în caz de poluare accidentală (pierderi de carburanţi/lubrefianţi, etc);

g) pe căile de acces se va rula cu viteză scăzută pentru a se evita ridicarea prafului şi producera suplimentară de zgomot etc.; se va evita desfăşurarea lucrărilor cu emisii de praf în perioade cu vânt puternic; în perioadele de trafic intens (transport materiale, etc.), în condiţii meteo de uscǎciune, căile de acces se vor stropi în vederea reducerii antrenării de particule în suspensie;

h) la ieşirea din zona lucrărilor se va asigura curăţarea roţilor autovehiculelor pentru evitarea antrenării pământului/noroiului pe şosea;

i) pe perioada de realizare a luvrărilor se vor lua măsuri pentru evitarea accidentării populației, prin:

* Marcarea corespunzătoare a lucărărilor periculoase;
* Protejarea/supravegherea utilajelor menținute în zona lucrărilor;

j) lucrările de construcție propuse nu vor afecta suprafața încadrată în UTR-Ve;

k) la finalizarea proiectului zonele afectate temporar de lucrări vor fi refăcute la starea iniţială;

l) **se vor respecta condițiile și prevederile tuturor avizelor emise de alte autorități - *Avizul de Gospodărire a apelor nr. 11/26.02.2024, emis de SGA Alba:***

* Beneficiarul are obligaţia să anunţe începerea lucrărilor Administraţiei Bazinale de Apă Mureş şi Sistemului de Gospodărire a Apelor Alba. Începerea execuţiei, precum şi recepţia lucrărilor se vor anunţa cu 10 zile înainte.
* Prezentul act de reglementare nu exclude obligaţia solicitării/obţinerii celorlalte avize/acorduri legale, pentru rețelele existente în zona lucrărilor propuse.
* Atât pe perioada de execuţie a lucrărilor cât şi în perioada exploatării, se vor lua toate măsurile care se impun pentru evitarea poluării apelor de suprafaţă sau subterane, pentru protecţia factorilor de mediu, a zonelor apropiate, luându-se măsuri de prevenire şi combatere a poluărilor accidentale, în special cu produse petroliere ca urmare a exploatării utilajelor tehnologice.
* Depozitele de agregate sau alte materiale de construcţii se vor face în locuri special amenajate care să nu afecteze apele.
* În timpul execuţiei, constructorul va lua măsuri pentru asigurarea curgerii normale a apelor.
* Pe parcursul execuţiei lucrărilor, beneficiarul şi constructorul vor permite în caz de necesitate accesul şi intervenţia pentru execuţia unor lucrări sau acţiuni necesare în caz de inundaţii, poluări accidentale sau alte situaţii specifice cursurilor de apă.
* Se interzice degradarea malurilor şi a albiilor cursurilor de apă.
* La finalizarea lucrărilor, terenul ocupat de drumurile de acces şi de platformele de lucru se vor dezafecta şi reda folosinţei iniţiale.
* Se interzice depozitarea deşeurilor din construcţii, a materialelor şi staţionarea utilajelor în albiile minore ale cursurilor de apă.
* ***În cazul producerii unor daune de orice fel riveranilor şi/sau unor lucrări hidrotehnice existente/aflate în curs de execuţie, beneficiarul va suporta integral cheltuielile generate de remedierea acestora.***
* Se vor respecta prevederile Ordinului M.M.D.D. nr. 1163/2007 privind ″Aprobarea unor măsuri pentru imbunătăţirea soluţiilor tehnice de proiectare şi realizare a lucrărilor hidrotehnice de amenajare şi reamenajare a cursurilor de apă pentru atingerea obiectivelor de mediu din domeniul apelor″ (a se lua în considerare inclusiv materialele de construcţie utilizate).

m) titularul proiectului are obligaţia de a notifica în scris Agenţia pentru Protecţia Mediului Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării, conform cap. V, art. 34, alin.1 din **Legea nr. 292/2018** privind evaluarea impactului anumitor proiecte publice şi private asupra mediului

n) la finalizarea lucrărilor titularul va notifica APM Cluj în vederea verificării conformării cu prevederile prezentului act de către reprezentanţii Agenţiei pentru Protecţia Mediului Cluj.

**Prezenta decizie** **este valabilă pe toată perioada de realizare a proiectului,** iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de **30 de zile** de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

dr. ing. Grigore CRĂCIUN

**Şef Serviciu AAA Șef serviciu CFM**

ing. Anca CÎMPEAN Adina SOCACIU

**Întocmit:**

Ing. Luisa OPREA cons. Romina TINTELECAN